b'\n_START_ARTICLE_\nRusudan\n_START_PARAGRAPH_\nRusudan Gruzijska (gruzijski \xe1\x83\xa0\xe1\x83\xa3\xe1\x83\xa1\xe1\x83\xa3\xe1\x83\x93\xe1\x83\x90\xe1\x83\x9c\xe1\x83\x98) bila je \xc5\xbeena iz Gruzije koja je postala supruga cara Manuela I. Trapezuntskog._NEWLINE_Nju se \xc4\x8desto smatra pripadnicom dinastije Bagrationi._NEWLINE_Prema jednoj teoriji, ona je bila k\xc4\x87i kralja \xc4\x90ure IV. Gruzijskoga i njegove konkubine te ne\xc4\x87akinja kraljice Rusudan._NEWLINE_Najvjerojatnije je Rusudan bila pu\xc4\x8danka te konkubina, a ne vjen\xc4\x8dana supruga cara Manuela._NEWLINE_U kronici povjesni\xc4\x8dara Mihaela Panaretosa, Rusudan \xc4\x8dak nije dan ni naslov kyra \xe2\x80\x93 \xe2\x80\x9egospa/dama\xe2\x80\x9c. To bi doista moglo upu\xc4\x87ivati da on nije smatrao da je ona dovoljno plemenitog podrijetla._NEWLINE_Manuel i Rusudan su imali barem jednu k\xc4\x87er, caricu Teodoru. Mogu\xc4\x87e je da su imali jo\xc5\xa1 dvije k\xc4\x87eri. Jedna od njegovih k\xc4\x87eri bila je supruga kralja Demetrija II. Gruzijskoga._NEWLINE_Nakon \xc5\xa1to je Rusudan umrla \xe2\x80\x93 ili mo\xc5\xbeda ipak za njezina \xc5\xbeivota \xe2\x80\x93 Manuel je o\xc5\xbeenio plemkinju Irenu Syrikainu.'